Ukrainan puolustajan päivä

Ukrainan puolustajien päivä () on Ukrainassa vuosittain 1. lokakuuta järjestettävä kansallishenkinen juhlapäivä ja kansallinen vapaapäivä. Sen ensimmäinen juhla oli vuonna 2015 (mutta sitten vuoteen 2023 asti sitä vietettiin 14. lokakuuta).

Tällöin kunnioitetaan Ukrainaa puolustavia, sotaveteraaneja ja maan puolesta kaatuneita. Perinteisesti 1. lokakuuta on Ukrainassa ollut ukrainalaisen toisen maailmansodan aikaisen vastarintaliikkeen symbolinen perustamispäivä, ukrainalaisten kasakkojen juhlapäivä, ja ortodoksisen pokrovan päivä (eli Neitsyt Marian, Jumalanäidin suojeluksen juhlapäivä).

Juhlapäivän perusti presidentti Petro Porošenko lokakuussa 2014. Tämä oli eräs Venäjän saman vuoden keväällä Krimillä aloittaman miehityksen ja Ukrainan itäosissa käynnistämän Itä-Ukrainan sodan seurauksista: Neuvostoliittoon viittaavista perinteestä haluttiin Ukrainassa kasvavassa määrin eroon. Siksi luovuttiin venäläisperäisen, Pietarin puolustamiseen kytketyneen, 23. helmikuuta vietetyn ja Ukrainassa epävirallisessa asemassa olleen Isänmaan puolustajan päivän viettämisestä. Vuodesta 2015 lähtien Ukrainan puolustajan päivä on ollut kansallinen vapaapäivä (asetus tästä annettiin 14. lokakuuta 2014). Vuonna 2021 juhlapäivän ukrainankielinen nimi muutettiin sukupuolineutraalimmaksi lisäämällä naissukupuoli aiemmin vain miessukupuoliseen maanpuolustajaan viitanneeseen päivän nimeen.

Lähteet

Aiheesta muualla 

Lokakuun juhlapäivät
Ukrainalaiset juhlapäivät